label_title: Тенис на Љетњим олимпијским играма 2012 — женски парови
label_desc: Тениски турнир за женске парове на Љетњим олимпијским играма 2012. у Лондону ће се одржати на теренима Свеенглеског клуба за тенис на трави и крокет у Вимблдону, у Лондону, од 28. јула до 5. августа 2012, што ће бити први пут од кад је тенис поново уврштен у програм Олимпијских игара да се игра на трави. Турнир ће организовати Међународни олимпијски комитет (МОК) и Међународна тениска федерација (ИТФ), и биће дио ВТА турнира. Сви мечеви ће се играти на два добијена сета. Тај-брејк ће се користити у прва два сета.